Kreftforeningens anbefaling er å bruke minimum faktor 30. Har du lysere hud, er sensitiv eller går på legemidler som gjør deg mer lysfølsom, bør du bruke faktor 50 for optimal beskyttelse. De fleste er bleke etter vinteren og da anbefales det høy faktor (SPF 50) tidlig i sommersesongen. Du kan bruke en lavere faktor (SPF 30) senere når huden har fått et godt grunnlag. Uansett hvilken faktor du bruker bør du alltid følge de generelle solrådene da selv ikke faktor 50 gir 100% beskyttelse.